
Z A P I S N I K
36. sjednice Vijeća Mjesnog odbora Donja Dubrava
održane 25. travnja 2024.
u sjedištu Mjesnog odbora, Vrpoljska 10
s početkom u 18,00 sati

NAZOČNI ČLANOVI VIJEĆA:

Igor Salopek, Dorotea Šafranić, Gordana Marković, Vladimir Matić, Hrvoje Sekušak i Nikola Glasnović.
NENAZOČNI ČLANOVI VIJEĆA: 
Ana Marić.

OSTALI NAZOČNI: 
Marijan Župan, stručni savjetnik za rad tijela mjesne samouprave.

Predsjedava Igor Salopek, predsjednik Vijeća.

Zapisnik vodi Marijan Župan.


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 35. sjednice Vijeća, održane 18. ožujka 2024., bez izmjena.
Na prijedlog predsjednika Vijeće jednoglasno prihvaća uvrštenje dopunske točke u predloženi dnevni red, koja glasi: 

· Donošenje mišljenja o Prijedlogu Odluke o izmjenama i dopunama Odluke o donošenju Generalnoga urbanističkog plana grada Zagreba.

Na prijedlog člana Vijeća Vladimira Matića Vijeće jednoglasno prihvaća uvrštenje dopunske točke u predloženi dnevni red, koja glasi: 

      -     Zahtjev za uređenjem sportskog igrališta u I. Štefanovečkom zavoju.

Na prijedlog predsjednika Vijeće jednoglasno utvrđuje

D N E V N I   R E D

1. Zahtjev za boljim uređenjem protoka prometa u Banatskoj ulici – donošenje zaključka;

2. Prijedlog zaključka o davanju mišljenja o zahtjevu za zakup neizgrađenog građevinskog zemljišta, k.č.br. 6830 k.o. Dubrava;
3. Prijedlog Odluke o izmjenama i dopunama Odluke o donošenju Generalnoga urbanističkog plana grada Zagreba, mišljenje - donošenje zaključka;

4. Zahtjev za uređenjem sportskog igrališta u I. Štefanovečkom zavoju – donošenje zaključka.
5. Pitanja, prijedlozi i obavijesti.
Ad 1.  Zahtjev za boljim uređenjem protoka prometa u Banatskoj ulici.
Članovi Vijeća primili su pisani materijal uz poziv.
U raspravi sudjeluju: Igor Salopek, Dorotea Šafranić, Gordana Marković, Vladimir Matić, Hrvoje Sekušak i Nikola Glasnović.
            Vijeće jednoglasno donosi

Z A K LJ U Č A K
o zahtjevu za boljim uređenjem protoka prometa u Banatskoj ulici

1. Razmotren je zahtjev Josipa Rukavine, Banatska ulica 33, Zagreb, za analizom odvijanja prometa u Banatskoj i okolnim ulicama radi donošenja kvalitetnijih rješenja prometovanja u njima, te se utvrđuje da je zahtjev opravdan.

2. Traži se da prometno redarstvo češće provodi zakonom predviđene mjere i sankcije na području Banatske, Kraljevčanske, Kanarinske, Štefanovečke i susjednih ulica

nad motornim vozilima koja su nepropisno parkirana na kolnicima, što ne samo otežava odvijanje prometa nego i predstavlja opasnost za pješake, osobito stoga što se u obuhvatu tih ulica nalaze osnovna škola i dječji vrtić.
3. Predlaže se da se u svezi navedenoga izvrši analiza odvijanja prometa na spomenutoj lokaciji te donese stručno mišljenje tijela nadležnog za donošenje prometnih rješenja s konkretnim prijedlozima za bolje uređenje i veću sigurnost protoka prometa.
4. Ovaj Zaključak dostavlja se Vijeću Gradske četvrti Donja Dubrava na daljnje postupanje.

          Ad 2. Prijedlog zaključka o davanju mišljenja o zahtjevu za zakup neizgrađenog građevinskog zemljišta, k.č.br. 6830 k.o. Dubrava.
Članovi Vijeća primili su pisani materijal uz poziv.
U raspravi sudjeluju: Igor Salopek, Dorotea Šafranić, Gordana Marković, Vladimir Matić, Hrvoje Sekušak i Nikola Glasnović.
Predsjednik daje na glasovanje prijedlog da se na zahtjev za zakup neizgrađenog građevinskog zemljišta, k.č. 6830 k.o. Dubrava daje negativno mišljenje budući da za predmetnom česticom postoji javni interes.
            Vijeće s 4 glasa ZA i 2 glasa PROTIV  donosi

Z A K LJ U Č A K

o davanju mišljenja o zahtjevu za zakup 

neizgrađenog građevinskog zemljišta, k.č.br. 6830 k.o. Dubrava

1. Razmotren je dopis Gradskog ureda za upravljanje imovinom i stanovanje u svezi zahtjeva Marine Cvetnić, iz Zagreba, Kanarinska ulica k.br. 44, za zakup neizgrađenog građevinskog zemljišta, oznake k.č.br. 6830 k.o. Dubrava, ukupne površine 343m[image: image2.png]


 od toga 100 m[image: image4.png]


 za parkirališni prostor, a 243m[image: image6.png]


u svrhu uređenja zelenih površina.
2. Predlaže se da se ne udovolji predmetnom zahtjevu za dodjelu u zakup navedenog neizgrađenog građevinskog zemljišta.

3. Mišljenje iz točke 2. ovoga Zaključka temelji se na javnom interesu i potrebi Mjesnog odbora Donja Dubrava za korištenjem k.č.br. 6830 k.o. Dubrava (zelena površina za uređenje malog parka, uređenje javnog parkirališta  itd.).

4. Ovaj Zaključak dostavlja se Vijeću Gradske četvrti Donja Dubrava na daljnje postupanje.

              Potpredsjednik Nikola Glasnović obavještava predsjednika da zbog neodgodivih

              obveza mora napustiti sjednicu.

          Ad 3. Prijedlog Odluke o izmjenama i dopunama Odluke o donošenju Generalnoga urbanističkog plana grada Zagreba - mišljenje.
Članovi Vijeća primili su pisani materijal uz poziv.
U raspravi sudjeluju: Igor Salopek, Dorotea Šafranić, Gordana Marković, Vladimir Matić i Hrvoje Sekušak.
      Vijeće jednoglasno donosi
Z A K LJ U Č A K

o davanju mišljenja o Prijedlogu Odluke o izmjenama i dopunama Odluke
 o donošenju Generalnoga urbanističkog plana grada Zagreba

1. Razmotren je Prijedlog Odluke o izmjenama i dopunama Odluke o donošenju Generalnoga urbanističkog plana grada Zagreba te na njega nema primjedbi.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

          Ad 4. Zahtjev za uređenjem sportskog igrališta u I. Štefanovečkom zavoju.
Predsjednik usmeno obavještava nazočne o predmetu rasprave i odlučivanja.

Kao predlagatelj točke dnevnog reda Vladimir Matić predaje nacrt sadržaja teksta prijedloga za uređenjem sportskog igrališta u I. Štefanovečkom zavoju.
U raspravi sudjeluju: Igor Salopek, Dorotea Šafranić, Gordana Marković, Vladimir Matić i Hrvoje Sekušak.
      Vijeće jednoglasno donosi
Z A K LJ U Č A K

o zahtjevu za uređenjem sportskog igrališta u I. Štefanovečkom zavoju

1. Traži se temeljita obnova sportskog igrališta u I. Štefanovečkom zavoju jer je ono velikim dijelom devastirano. Potrebno je sljedeće:

    a) postavljanje novih golova (stari su potrgani i Zaključkom ovoga Vijeća s 

        34. sjednice od 27. veljače 2024. traženi su novi, ali još uvijek nisu postavljeni)

    b) obnoviti potrgane košarkaške koševe, kao i postaviti mrežice na obručima
    c) popraviti/osposobiti postojeću rasvjetu na igralištu koja ne radi  
    d) urediti i tablama označiti planirani park za pse, koji se nalazi uz sportsko 

        igralište.
2. Predlaže se postavljanje videonadzora i oznaka upozorenja o kažnjavanju za uništavanje javne imovine.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

           Ad 5.  Pitanja, prijedlozi i obavijesti.
           Nije bilo javljanja za riječ po ovoj točki dnevnog reda.
S obzirom da nije bilo niti drugih javljanja za riječ predsjednik zaključuje sjednicu.
	Izvješće o glasanju na 36. sjednici VMO Donja Dubrava dana 25. travnja 2024.

Dovršeno u 19,35 sati.
KLASA: 024-08/24-003/855
URBROJ:251-13-11-4/002-24-6
Zagreb, 25. travnja 2024.
Zapisnik sastavio:
Marijan Župan
    Predsjednik Vijeća

                                                                                          Mjesnog odbora Donja Dubrava

       Igor Salopek

